|  |
| --- |
|  |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** |
| ***สำนักงานเศรษฐกิจการคลัง*** |
| ***โทร. 02273-9020 ต่อ 3648 โทรสาร 0-2273-9987*** |
|  |  |
|  ณ. 5 ก.พ. 2559 มีบริษัทจดทะเบียนใน SET จำนวน 518 บริษัทและมีหลักทรัพย์จดทะเบียนจำนวน 1,629 หลักทรัพย์ ส่วนบริษัทจดทะเบียนใน MAI มีจำนวน 122 บริษัท และมีหลักทรัพย์จดทะเบียนจำนวน 166 หลักทรัพย์ | **สรุปภาวะการซื้อขายหลักทรัพย์ (1 - 5 ก.พ. 59)** |
| ภาวะการซื้อขายหลักทรัพย์ในสัปดาห์ที่ผ่านมา (1 - 5 ก.พ. 59)* ดัชนีราคาตลาดหลักทรัพย์ปิดตลาดที่ 1,306.29 จุด เพิ่มขึ้น 5.31 จุด คิดเป็น 0.41% เมื่อเทียบกับสัปดาห์ก่อน (25 - 29 ม.ค. 59) ปิดที่ระดับ

1,300.98 จุด มูลค่าการซื้อขายหลักทรัพย์ตลอดสัปดาห์อยู่ที่ 215,331.11ล้านบาท เฉลี่ยต่อวันอยู่ที่ 43,066.22 ล้านบาท โดยมูลค่าการซื้อขายสูงสุด อยู่ที่ระดับ 50,319.05 ล้านบาท เมื่อวันที่ 1 ก.พ. 2559 และต่ำสุดอยู่ที่ระดับ 39,654.93 ล้านบาท เมื่อวันที่ 3 ก.พ. 2559 ในสัปดาห์นี้มีวันทำการ 5 วัน* บัญชีบริษัทหลักทรัพย์ ซื้อสุทธิ 1,795.86 ล้านบาท นักลงทุนสถาบัน นักลงทุนต่างประเทศ และนักลงทุนรายย่อย ขายสุทธิ 945.45 816.23 และ 34.18 ล้านบาท ตามลำดับ
* สำหรับดัชนีตลาดหลักทรัพย์ MAI ปิดตลาดที่ 507.81 จุด ลดลง

0.96 จุด คิดเป็น 0.19% เมื่อเทียบกับสัปดาห์ก่อน (25 - 29 ม.ค. 59) ปิดที่ระดับ 508.77 จุด มูลค่าการซื้อขายหลักทรัพย์ตลอดสัปดาห์อยู่ที่ 5,939.90 ล้านบาท เฉลี่ยต่อวันอยู่ที่ 1,187.98 ล้านบาท* สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนบวกเล็กน้อย หลังราคาน้ำมันดิบปรับขึ้นมาต่อเนื่อง และตัวเลขการจ้างงานภาคเอกชนเดือน ม.ค. ออกมาสูงเกินคาด รวมทั้ง FED ชะลอการขึ้นอัตราดอกเบี้ย แต่นักลงทุนยังกังวลต่อตัวเลขเศรษฐกิจที่อ่อนแอกว่าคาด ด้านตลาดหุ้นยุโรปปรับตัวในแดนลบ หลังตัวเลขPMI ภาคบริการของประเทศในยูโรโซนหดตัว รวมทั้งตัวเลขเศรษฐกิจภาคการผลิตของสหรัฐฯ และจีนหดตัวลงในเดือน ม.ค. ตลาดหุ้นเอเชียปรับตัวผสมหลังตลาดหุ้นสหรัฐฯ และยุโรปปรับตัวสวนทางกัน และราคาน้ำมันที่ยังแกว่งตัวผันผวน **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวผันผวนในด้านบวก มีแรงซื้อหนุนให้ยังทรงตัวได้ โดยราคาน้ำมันดิบในตลาดโลกเริ่มมีจังหวะอ่อนตัวลงอีกครั้ง หลังจากยังไม่ได้มีความชัดเจนเกี่ยวกับการแก้ปัญหาภาวะน้ำมันล้นตลาด และนักลงทุนยังมีความมั่นใจต่อการชะลอการขึ้นอัตราดอกเบี้ยของ FED ทําให้คาดว่า SET ยังมีโอกาสลุ้นแกว่งบวกได้อย่างต่อเนื่องในช่วงนี้ และมีสิทธิที่ดัชนีจะขยับขึ้นไปได้ตามคาด
* สำหรับแนวโน้มในสัปดาห์นี้ (8 - 12 ก.พ. 59) ปัจจัยภายในที่ต้องติดตาม ได้แก่ GDP ไตรมาส 4 ปี 2015 ของอินเดียและยูโรโซน ยอดสินเชื่อ เดือน ม.ค. ของจีน ยอดค้าปลีก เดือน ม.ค. ของสหรัฐฯ การประชุมธนาคารกลางของฟิลิปปินส์ และ Industrial Production เดือน ธ.ค. ของยูโรโซน
 |